1Aja’ muwasengngi PUWANGNGE malemma senna’i untu’ passalama’ko, iyaré’ga mataru-taru senna untu’ méngkalingai pangobbina.
2Nasaba jamu ritu na dé’ Naéngkalingai wettummu massempajang lao ri Aléna. Dosa-dosamu ritu passarakko polé ri Allataala.
3Salako nasaba mabbelléko sibawa macéko-céko, nasaba pogau’i ateddekengngé sibawa mabbuno.
4Muwapparapekengngi parakaraé temmakkéalasang sibawa madélékiwi dé’ naadélé. Mabbelléko sibawa mattuwangngi iya siya-siyaé; mébbuko rancana untu’ cilakaiwi tau laingngé sibawa pogau’ ja.
5Sining rancanamu majaé tiwii amaténg pada-pada ittellona ula mamosoé. Rékko rireppa’i iyaro ittelloé, massuni ulana. Iyaro rancanaé dé’ sises-siseng nakkéguna ri alému, pada-pada pakéyang iya ritennungngé polé ri saranna lawa-lawaé!
6(59:5)
7Matteru-teruko rancanai majaé, sibawa macinna pajoppai masitta. Dé’ mubata-bata mpunoi tau iya dé’é napasala. Kégi-kégiko lao, salaiko aruttungeng sibawa abinasang.
8Dé’ muusahakangngi assipammasé-maséngngé, sibawa sininna pangkaukemmu dé’ naadélé. Lalemmu malléko-léko, na tau iya maccowériyéngngi iyaro lalengngé dé’ namasennang matu.
9Makkedai iyaro bangsaé lao ri Allataala, "Riissenni makkekkuwangngé magi dé’ Mupassalama’ki polé risining tau iya tenre’ékki. Tajekki tajang, iyakiya banna apettangeng engka.
10Maggarambakki pada-pada tau butaé; tabbuttuki ri tangassoé pada-pada ri tengnga bennié; ri tengngana tau tuwoé pada-padaki tau maté.
11Métauki sibawa messé; sappaki adélékeng, iyakiya dé’gaga; mamménasaki asalamakeng, iyakiya siya-siyai.
12Maéga tongenni jata lao ri Iko; dosa-dosata passalaki. Rimaingeki tongenni jata, sibawa missengngi dosa-dosata.
13Massakkani sibawa maronta lao ri PUWANGNGE, sibawa dé’ tamaélo maccowériwi Allataalata. Purani ritenre tau laingngé sibawa kédo sala; pusai pikkiratta, sibawa ada-adatta belléi.
14Hukkung iya adélé’é purani napassala, sibawa adélékengngé napabélaiwi. Napakariyawai alempurengngé ri onrong-ngonrong samaé, sibawa napalibenréngngi atinulurengngé.
15Dé’na gaga tau malempu, na nigi-nigi mabélaiwi jaé, aléna mancaji korbanna jaé." Purani naita PUWANGNGE, na dé’ namasennang makkedaé dé’na gaga adélékeng.
16Hérangngi makkedaé dé’gaga malluru sibawa dé’gaga paéwai. Nanapakéi akuwasan-Na untu’ passalama’i nenniya mpéréngngi mennang apakalang.
17Napakéi adélékengngé sibawa asalamakengngé selaku waju bessi sibawa palo-palo baja. Mattedde’i untu’ palisui keadaangngé sibawa wale’i dé’é naadélé.
18Nawale’i sining balin-Na situru sibawa pangkaukenna mennang. Mala bangsa-bangsaé ri pulo-pulo iya mabélaé dé’ naleppe polé ri pahukkungen-Na.
19Akuwasang sibawa arajan-Na naétauriwi matu sininna tauwé polé ri alau lettu ri yajang. Poléi matu pada-pada salo iya masolo’é iya ripabbombangngé ri anging marajaé.
20Makkedai PUWANGNGE lao ri umma’-Na, "Maéloka lao ri Yérusalém untu’ passalama manekko iya toba’é polé ri dosa-dosamu.
21Mébbuka assijancing sibawa iko: Uwérékko akuwasak-Ku sibawa pappagguruwak-Ku untu’ mannennungeng. Pagguruwangngi ana’-ana’mu kuwammengngi wedding towi nappagguruwang mennang massossoreng makkekkuwangngé lettu mannennungeng."
bug_Latn bug_Latn bug_Latn bug_Latn bug_Latn unk bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn